ગાંધીનગરનાં સરઢવ ખાતે એચ.પી. ગેસની કંપની આવેલ છે, જ્યાથી ગેસનાં બાટલા ભરીને એચ.પી. ગેસની ટ્રકો નીકળતી હોય છે. પેથાપુર પોલીસે મળેલ બાતમી મુજબ આદરજ રેલ્વે ફાટક પાસે ભારે વાહનોની ચકાસણી શરૂ કરી હતી. ત્યારે તે રસ્તેથી નીકળેલ એચ.પી. ગેસની ટ્રકની પોલીસે તપાસ કરી હતી. આ તપાસમાં પોલીસનાં હસ્તે ગેસનાં બાટલાઓ સાથે દારૂની બોટલો પણ મળી આવી હતી. પોલીસે તુરંત જ ગેસનાં બાટલાઓની ઓથમાં દારૂની બોટલો લઇ જતા સાત શખ્સોની ધરપકડ કરીને ગુનાની તપાસ હાથ ધરી હતી.